Document ID: 32015D0076

RÅDETS AFGØRELSE (FUSP) 2015/76
af 19. januar 2015
om iværksættelse af Den Europæiske Unions FSFP-mission i Mali (EUCAP Sahel Mali) og om ændring af afgørelse 2014/219/FUSP
RÅDET FOR DEN EUROPÆISKE UNION HAR -
under henvisning til traktaten om Den Europæiske Union, særlig artikel 28, artikel 42, stk. 4, og artikel 43, stk. 2,
under henvisning til Rådets afgørelse 2014/219/FUSP af 15. april 2014 om Den Europæiske Unions FSFP-mission i Mali (EUCAP Sahel Mali) (1), særlig artikel 4, og
under henvisning til forslag fra Unionens højtstående repræsentant for udenrigsanliggender og sikkerhedspolitik, og
ud fra følgende betragtninger:
(1)
Rådet vedtog den 15. april 2014 afgørelse 2014/219/FUSP.
(2)
Den 14. oktober 2014 godkendte Rådet operationskonceptet for EUCAP Sahel Mali.
(3)
Efter henstilling fra den øverstbefalende for den civile operation, og efter at EUCAP Sahel Mali har nået sin indledende operative kapacitet, bør missionen iværksættes den 15. januar 2015, og den bør forblive effektiv i en periode på 24 måneder.
(4)
Afgørelse 2014/219/FUSP fastsatte det finansielle referencegrundlag til 5 500 000 EUR for de første ni måneder efter dens ikrafttræden. Der bør fastsættes et nyt referencegrundlag for perioden på tolv måneder fra den 15. januar 2015. Afgørelse 2014/219/FUSP bør ændres med henblik herpå.
(5)
EUCAP Sahel Mali vil blive gennemført under forhold, som muligvis vil blive forværret og kunne hindre opnåelsen af målene for Unionens optræden udadtil, jf. artikel 21 i traktaten om Den Europæiske Union -
VEDTAGET DENNE AFGØRELSE:
Artikel 1
Den Europæiske Unions FSFP-mission i Mali (EUCAP Sahel Mali) iværksættes den 15. januar 2015.
Artikel 2
Den øverstbefalende for den civile operation EUCAP Sahel Mali bemyndiges herved med øjeblikkelig virkning til at indlede gennemførelsen af missionen.
Artikel 3
Artikel 14, stk. 1, i afgørelse 2014/219/FUSP affattes således:
»1. Det finansielle referencegrundlag til dækning af udgifterne i forbindelse med EUCAP Sahel Mali for perioden fra den 15. april 2014 til den 14. januar 2015 udgør 5 500 000 EUR. Det finansielle referencegrundlag til dækning af udgifterne i forbindelse med EUCAP Sahel Mali for perioden fra den 15. januar 2015 til den 14. januar 2016 udgør 11 400 000 EUR. Det finansielle referencegrundlag for de efterfølgende perioder fastsættes af Rådet.«
Artikel 4
Denne afgørelse træder i kraft på dagen for vedtagelsen.
Den anvendes fra den 15. januar 2015.
Udfærdiget i Bruxelles, den 19. januar 2015.

Labels: 18
15